《杨懋功同朱巍甫佳甫携酒过览胜楼》
明代·黎民表

南浦从来伤别地，高楼吟望更沾襟。千门月色渔榔静，午夜风江酒盏深。

明烛却添游女恨，绝缨谁识楚臣心。萧条孺子湖边路，此去朱弦绝赏心。

作者简介：明广东从化人，字惟敬，号瑶石山人。黎贯子。黄佐弟子。以诗名，与王道行、石星、朱多煃、赵用贤称“续五子”。亦工书画。嘉靖举人。选入内阁，为制敕房中书舍人，出为南京兵部车驾员外郎。万历中官至河南布政司参议。有《瑶石山人稿》、《养生杂录》、《谕后语录》。